În martie 1938, Adolf Hitler a anexat Austria. Prietenul lui Vančura, traducătorul și dramaturgul Otokar Fischer a murit de un atac de inimă când a aflat despre acest lucru; iar Vancura i-a scris un necrolog în revista "Literární listy". În 1938, i-a fost publicat "Rodina Horvátova" ("Familia Horvat"), un roman despre viața a trei generații a unei familii de nobili, dar acesta nu a atras interesul cititorilor, datorită crizei politice. În decembrie 1938, Vančura a participat la înmormântarea lui Karel Čapek, faimosul scriitor și prietenul său, care a murit din cauza problemelor psihologice și de sănătate cauzate probabil de stresul pe care l-a experimentat ca urmare a capitulării Cehoslovaciei .